
			IRAGARKIAK

			Beste iragarki ofizial batzuk

			ONGIZATE, GAZTERIA ETA ERRONKA DEMOGRAFIKOAREN SAILA

			3649

			IRAGARKIA, 2026ko uztailaren 21ekoa, Haur, Nerabe eta Familien zuzendariarena, zeinaren bidez jakinarazten baitira Euskal Autonomia Erkidegoko Izatezko Bikoteen Erregistroaren zenbait espedientetan emandako bertaratze izapidea betetzeko errekerimenduak.

			Aipatutako errekerimenduen jakinarazpenak egiten saiatu eta lortu ez denez, iragarki hau argitaratzen da, Administrazioen Administrazio Prozedura Erkideari buruzko urriaren 1eko 39/2015 Legearen 44. artikuluan eta aplikatzekoak diren gainerako xedapen bateragarrietan araututakoa betetzeko.

			Horretarako, eranskinean zerrendatzen diren espedienteetan interesdun direnei (eranskinean daude identifikatuta) jakinarazten zaie Izatezko Bikoteen Erregistroaren Arabako Lurralde Ordezkaritzara jo beharko dutela (Samaniego kalea 2, 01008, Vitoria-Gasteiz). Hori egiteko, interesdunek 10 egun balioduneko epea izango dute, iragarki hau Estatuko Aldizkari Ofizialean argitaratu eta hurrengo egunetik aurrera. Epe horretan bertaratzen ez badira, eskaeran atzera egin dutela ulertuko da eta eskaera artxibatu egingo da.

			Eranskinean aipatutako interesdunak jakinaren gainean egon daitezen argitaratzen da eta haientzat banakako jakinarazpenaren balioa izango du.

			Jakinarazpen honek ondorioak izango ditu Estatuko Aldizkari Ofizialean argitaratu eta hurrengo egunetik aurrera.

			Vitoria-Gasteiz, 2026ko uztailaren 21a.

			Haur, Nerabe eta Familien zuzendaria,

			JOSÉ MARÍA EZKERRA FERNÁNDEZ.

